open-index/open-wikipedia-markdown huggingface dataset:
Elvira Monsell

**Elvira Araceli Monsell Tatoo** (* 24. november 1960, Mexiko, Mexiko) je mexická herečka.

Na Slovensku je známa svojím účinkovaním v telenovelách *[[Rosalinda]]* a *[[Daniela (telenovela)|Daniela]]*.

## Kariéra
Elvira začala svoju hereckú kariéru v roku 1977 v telenovele *Humillados y ofendidos* z produkcie spoločnosti Televisa. Odvtedy účinkovala v telenovelách ako *Soledad* (1981), *Vivir enamorada* (1982), *Guadalupe* (1984), *La gloria y el infierno* (1986), *La indomable* (1987) a *Amor en silencio* (1988).

V roku 1992 hrala v telenovele *Carrusel de las Américas*. Po krátkej pauze sa vrátila na televízne obrazovky v seriáli *Azul* (1996) a jej posledná rola pre spoločnosť Televisa bola v telenovele *[[Rosalinda]]* (1999). Potom si zahrala v telenovele *[[Daniela (telenovela)|Daniela]]* (2002), ktorú produkovali spoločnosti Telemundo a Argos Comunicación. Neskôr sa pridala k spoločnosti TV Azteca v seriáloch *Ni una vez más* (2005), *Se busca un hombre* (2007) a telenovelách *Secretos del alma* (2008) a *Pobre diabla* (2009).

Po niekoľkých rokoch sa v druhej polovici roka 2018 vrátila do Televisy so špeciálnou účasťou v druhej sérii právnickej drámy *Por amar sin ley*.

## Televízia
### Telenovely
*1977: *Humillados y ofendidos*
*1981: *Soledad* – Perlita
*1982: *Vivir enamorada* – Florencia
*1984: *Guadalupe* – Yolanda
*1986: *La gloria y el infierno* – Martina
*1987: *La indomable* – Sofía Galindo
*1988: *Amor en silencio* – Paola Ocampo Trejo
*1992: *Carrusel de las Américas* – Bernarda
*1996: *Azul* – Paz
*1999: *[[Rosalinda]]* – Bertha Álvarez
*2002: *[[Daniela (telenovela)|Daniela]]* – Isabel Miranda
*2005: *Ni una vez más* – Rosa
*2007: *Se busca un hombre* – Georgina Olivares
*2008: *Secretos del alma* – La Malquerida
*2009: *Pobre diabla* – Micaela Martínez
*2012: *La mujer de Judas* – Úrsula Manzur Barrona
*2014: *Las Bravo* … Eduviges Santa Cruz
*2019: *Por amar sin ley II* – Eugenia
*2020: *Desaparecida*

### Seriály
*1998: *Mujer, casos de la vida real* (epizódy: „No se culpe a nadie“ a „Objeto de deseo“)
*2006: *Lo que la gente cuenta* (epizóda: „Gritos en la Noche“)
*2009: *A cada quien su santo* (epizóda: „San Judas mueve montañas“)
*2016: *Un día cualquiera*
*2018: *Enemigo íntimo* – Zoraida
*2024: *Lo que callamos las mujeres*

## Referencie

## Externé odkazy
* 
* 
* Elvira Monsell na Facebooku
* Elvira Monsell na Instagrame

Kategória:Mexické televízne herečky
Kategória:Osobnosti z Mexika (mesto)
Hrušovka (prítok Udavy)

**Hrušovka** je potok v regióne Zemplín v subregióne Horný Zemplín, na území obcí Maškovce a Vyšný Hrušov v okrese Humenné v Prešovskom kraji. Nachádza sa v geomorfologickej oblasti Nízke Beskydy. Ústi do Udavy. Má dĺžku . Rád toku VII. 
## Prameň
Vodný tok *Hrušovka* pramení v  v strednej časti územia obce Maškovce, v lesnom extraviláne, vo vzdialenosti  západne od vrchu *Suchár* s , v okrese Humenné, v tesnej blízkosti obecnej hranice medzi Maškovcami a obcou Dedačov. 
## Opis toku
*Hrušovka* tečie od prameňa juhozápadozápadným smerom cez lesný extravilán územím obce Maškovce, meni smer na juh, v  priberá bezmenný ľavostranný prítok v suchom období bez vody, v  priberá ďalší bezmenný ľavostranný prítok v suchom období bez vody,  pravým brehom obteká lúku *Grúň* a lúku *Dĺžava*, vteká do poľnohospodárskeho extravilánu, ľavým brehom obteká trvalý trávny porast *Pod Grúňom*, v  na severnom konci Maškoviec vteká do intravilánu, v  priberá pravostranný  bezmenný prítok, pravým brehom obteká pole *Vyšný hrb*, opúšťa intravilán a vteká do poľnohospodárskeho extravilánu, v  priberá pravostranný  bezmenný prítok v suchom období bez vody, v  priteká na obecnú hranicu medzi Maškovcami a Vyšným Hrušovom a tečie po hranici až do , vteká na územie Vyšného Hrušova, pravým brehom obteká pole *Na vrchu*, tečie okrajom intravilánu Vyšného Hrušova, meandruje, na dolnom konci intravilánu v  ústi do vodného toku Udava ako jej pravostranný prítok. Udava ďalej ústi do Laborca. *Hrušovka* patrí do okresu Humenné v Prešovskom kraji. Pramení a tečie na území obce Maškovce a ďalej tečie a ústi do Udavy na území obce Vyšný Hrušov. Patrí do geomorfologickej oblasti Nízke Beskydy a do pomedzia ich geomorfologických celkov Ondavská vrchovina a Laborecká vrchovina. Vodný tok *Hrušovka* má štyri bezmenné prítoky. 
## Pôvod názvu
Názov vodného toku *Hrušovka* má pôvod v druhej zložke dvojslovného názvu obce Vyšný Hrušov, územím ktorej preteká a ústi. Po rozšírení o formant *-ka* bolo utvorené jednočlenné hydronymum *Hrušovka* ako súčasť početnej skupiny názvov v slovenskej toponymii, najmä hydronymii. Porovnaj napr. Demänová → Demänovka alebo Handlová → Handlovka. Názov obce *Vyšný Hrušov* s vývojom 1543 *Kerthuilyes*, 1773 *Wisny Hrussow*, 1920 *Hrušov, Vyšný Hrušov* má pôvod *v charakteristickom výskyte ovocných stromov (Pirus) prípadne sadu s prevahou hrušiek* v chotári obce. Názov vodného toku *Hrušovka* bol štandardizovaný v roku 1975. V množine slovenskej hydronymie vodných tokov hydronymum *Hrušovka* je jedinečným hydronymom (november 2025).

## Referencie

Kategória:Vodné toky v okrese Humenné
Kategória:Potoky na Slovensku 
Kategória:Vodné toky v Laboreckej vrchovine
Kategória:Vodné toky v Ondavskej vrchovine
Kategória:Maškovce 
Kategória:Vyšný Hrušov
Kategória:Povodie Udavy
Belgické národné ženské futbalové družstvo

**Belgické národné ženské futbalové družstvo** reprezentuje Belgicko v medzinárodnom ženskom futbale. Tím je riadený Belgickou futbalovou asociáciou.

## Domáci štadión
Domácim štadiónom je Den Dreef v meste Leuven, ale niekedy národný tím hráva aj na iných štadiónoch.

## Trénerský tím
Aktualizované k 21. januáru 2025.

### História hlavných trénerov

* Albert Bers (1976 – 1991)
* Marc Van Geersom (1991 – 1994)
* Johan Bol (1994 – 1999)
* Anne Noë (1999 – 2010)
* Ives Serneels (2011 – 2024)
*  Elísabet Gunnarsdóttir

## Individuálne štatistiky
Aktualizované k 3. aprílu 2025.

## Súťažné štatistiky

### Majstrovstvá sveta

### Majstrovstvá Európy

### Liga národov

## Referencie

## Iné projekty

## Zdroj

Kategória:Národné ženské futbalové družstvá
Kategória:Futbal v Belgicku
Kategória:Belgické národné družstvá
Modošský potok

**Modošský potok** je krátky vodný tok v pohorí Tribeč na území okresu Zlaté Moravce. Je ľavostranný prítok Hostianskeho potoka v povodí Žitavy, má dĺžku približne 2,5 km a je tokom VI. rádu. 

## Priebeh toku
Potok pramení v juhovýchodnej časti pohoria Tribeč, v geomorfologickom podcelku Rázdiel a jeho časti Veľkopoľská vrchovina, juhozápadne od Jedľových Kostolian, v nadmorskej výške približne  Od prameňa v lesnom poraste v lokalite Pustolnica tečie západným smerom, sčasti okrajom pohoria a zároveň prechádzajúc do Skýcovskej vrchoviny. Onedlho priberá ľavostranný potok z lokality Ďurianovo a z oblasti hranice s Pohronským Inovcom sa opäť dostáva do Skýcovskej vrchoviny. Stáča sa severovýchodným smerom a vytvára na sever prehnutý oblúk, lemujúci návršie Na lázkoch s osadou Modoš. Postupne sa stáča na juhozápad a už Hlbokou dolinou tečie opäť hranicou pohorí Tribeč a Pohronský Inovec. Na pomedzí podcelkov Rázdiel a Lehotská planina sa severovýchodne od obce Hostie, v nadmorskej výške približne  vlieva ľavostranne do Hostianskeho potoka v povodí Žitavy. Potok patrí do širšieho povodia rieky Váh.

Modošský potok pramení a väčšou časťou preteká územím obce Jedľové Kostoľany, odkiaľ pokračuje do katastra obce Hostie v okrese Zlaté Moravce v Nitrianskom kraji.

## Referencie

## Pozri aj
* Zoznam vodných tokov v povodí Žitavy
* Tribeč, Rázdiel, Veľkopoľská vrchovina, Skýcovská vrchovina
* Pohronský Inovec, Lehotská planina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Tribeči
Kategória:Vodné toky v Pohronskom Inovci
Kategória:Povodie Žitavy
Kategória:Vodné toky v okrese Zlaté Moravce
Kategória:Jedľové Kostoľany
Kategória:Hostie
Korytová

**Korytová** je potok v regióne Zemplín v subregióne Horný Zemplín, na území obce Zubné v okrese Humenné v Prešovskom kraji. Nachádza sa v geomorfologickej oblasti Nízke Beskydy. Ústi do Udavy. Má dĺžku . Rád toku VII. 
## Prameň
Vodný tok *Korytová* pramení v  v severozápadnej časti územia obce Zubné, v lesnom extraviláne, v lese *Topoliny*, v okrese Humenné. 
## Opis toku
*Korytová* tečie od prameňa juhovýchodovýchodným smerom cez lesný extravilán v lese *Topoliny* územím obce Zubné, v  priberá pravostranný bezmenný prítok v suchom období bez vody, ľavým brehom obteká úpätie lesa *Šopa*, v  priberá ďalší pravostranný bezmenný prítok v suchom období bez vody. V  priberá tretí pravostranný bezmenný prítok v suchom období bez vody, vyteká z lesa do poľnohospodárskeho extravilánu, mení smer na juh, pravým brehom obteká vrch a les *Dúbrava* so , tesne pred ústím sa skrúca na východ a v  ústi do vodného toku Udava ako jej pravostranný prítok. Udava ďalej ústi do Laborca. *Korytová* patrí do okresu Humenné v Prešovskom kraji. Pramení, tečie a ústi do Udavy na území obce Zubné. Patrí do geomorfologickej oblasti Nízke Beskydy a do ich geomorfologického celku Laborecká vrchovina. Vodný tok *Korytová* má tri bezmenné prítoky. 
## Pôvod názvu
Názov vodného toku *Korytová* má pôvod v charakteristickej vlastnosti vodného toku resp. podložia, ktorým vodný tok preteká, pripomínajúcej apelatívum *koryto* vo význame *prirodzene vyhĺbený útvar v teréne, ktorým tečie vodný tok, riečisko*. Po rozšírení o formant prídavného mena v gramatickom ženskom rode *-ová* bolo utvorené jednočlenné hydronymum *Korytová* ako súčasť početnej skupiny názvov v slovenskej toponymii, najmä hydronymii. Názov vodného toku *Korytová* bol štandardizovaný v roku 1993. V množine slovenskej hydronymie vodných tokov hydronymum *Korytová* je jedinečným hydronymom (november 2025).

## Referencie

Kategória:Vodné toky v okrese Humenné
Kategória:Potoky na Slovensku 
Kategória:Vodné toky v Laboreckej vrchovine
Kategória:Zubné 
Kategória:Povodie Udavy
Pastina

**Pastina** (doslovne „malé cestoviny“) je druh malých cestovín, zvyčajne okrúhleho (nepravidelného) tvaru s priemerom približne 2 mm. Je to najmenší druh vyrábaných cestovín. Vyrába sa z pšeničnej múky a môže obsahovať aj vajcia. Pastina je všeobecný pojem označujúci množstvo cestovín malých tvarov. V talianskej kuchyni sa používa rôznymi spôsobmi, napríklad ako prísada do polievok, dezertov, detskej výživy a tiež samostatne ako jedinečné cestovinové jedlo.

## Pastina in brodo

## Referencie

## Pozri aj
* acini di pepe

## Zdroj

Kategória:Cestoviny
Kategória:Polievky
Kategória:Talianska kuchyňa
Veľká cena Štajerska

**Veľká cena Štajerska** *(angl. Styrian Grand Prix)* boli bývalé automobilové preteky zaradené do Majstrovstiev sveta Formuly 1, konané v rokoch 2020 a 2021 na okruhu Red Bull Ring v meste Spielberg v Rakúsku. 

## História

### 2020
Pandémia COVID-19 viedla k narušeniu kalendára, pričom väčšina pretekov bola zrušená. Veľká cena Štajerska bola pridaná do novo-zostaveného kalendára, ako jednorazové nové preteky konajúce sa na okruhu Red Bull Ring. Preteky sa konali hneď po Veľkej cene Rakúska, ktoré sa konali na tom istom okruhu. Zo štartom s pole position vyhral Lewis Hamilton jazdiaci za Mercedes.

### 2021
Napriek pôvodnému zámeru konať jednorazové preteky iba v sezóne 2020 sa kvôli pretrvávajúcej pandémií COVID-19 Veľká cena Štajerska konala aj v sezóne 2021. Preteky sa konali ako ôsme podujatie a nahradili odloženú Veľkú cenu Turecka. Max Verstappen jazdiaci za Red Bull Racing, po štarte s pole position preteky vyhral s tridsaťpäť sekundovým náskokom pred Lewisom Hamiltonom z Mercedesu.

## Víťazi Veľkej ceny Štajerska
**Víťazi jednotlivých ročníkov:**

## Referencie


Štajersko
Kategória:Motoršport v Rakúsku
Kategória:Štajersko
Jozef VI.

**Jozef VI.** môže byť: 
* maronitský katolícky patriarcha Antiochie v rokoch 1766 až 1793, pozri Jozef VI. (maronitský patriarcha)
* patriarcha Chaldejskej katolíckej cirkvi v rokoch 1847 až 1878, pozri Jozef VI. (chaldejský patriarcha)

Kategória:Rozlišovacie stránky – Panovník
Asari

**Asari** môže byť:
* fiktívny mimozemský humanoidný druh vo videohernej sérii *Mass Effect*, pozri Asari (Mass Effect)
* japonská séria mangy od Majumi Murojamovej, pozri Asari-chan
*kráter na trpasličej planéte Ceres, pozri Asari (kráter)
*štvrť mesta Jūrmala v Lotyšsku, pozri Asari (Lotyšsko)
*oblasť miestnej správy v štáte Rivers v Nigérii, pozri Asari-Toru
* priezvisko:
** japonský maratónec, pozri Džunko Asari
** japonský skokan na lyžiach, pozri Masakacu Asari
**uväznený vodca Niger Delta People's Volunteer Force, pozri Mujahid Dokubo-Asari
* japonský výraz pre druh morských mušlí *[[Venerupis philippinarum]]* 
* hinduistická kasta, zvyčajne zaradená do socialnej skupiny Višvakarma
Kyselina 3-hydroxyizobutyrová

**Kyselina 3-hydroxyizobutyrová** alebo **kyselina β-hydroxyizobutyrová** (**3-HIB**) je metabolit vznikajúci pri rozklade valínu. Jej konjugovanou zásadou je **3-hydroxyizobutyrát** alebo **β-hydroxyizobutyrát**.

## Metabolizmus
3-hydroxyizobutyrát vzniká hydrolýzou 3-hydroxyizobutyryl-CoA, pričom sa uvoľňuje voľný koenzým A. Túto reakciu katalyzuje 3-hydroxyizobutyryl-CoA-hydroláza:

: 3-hydroxyizobutyryl-CoA + H2O → 3-hydroxyizobutyrát + CoASH
3-hydroxyizobutyrát sa následne oxiduje na metylmalonylsemialdehyd, pričom oxidujúcim činidlom je NAD<sup>+</sup>. Túto reakciu sprostredkováva 3-hydroxyizobutyrátdehydrogenáza:
: 3-hydroxyizobutyrát + NAD+→ metylmalonátsemialdehyd + NADH + H+
## Biologický význam
Na rozdiel od iných aminokyselín, počas rokladu valínu vzniká potenciálne toxický metylakrylyl-CoA. Aby sa zabránilo jeho toxicite, rýchlo sa v tele premieňa práve na 3-hydroxyizobutyrát, ktorý sa potom môže spracovať ďalej.

Hladina 3-hydroxyizobutyrátu v krvi je zvýšená i pacientov s diabetom 2. typu. 3-hydroxyizobutyrát je taktiež spájaný s obezitou a rezistenciou na inzulín.

## Referencie

## Iné projekty

Kategória:Tioestery koenzýmu A
Jules

**Jules** môže byť:

* krstné meno, pozri Jules (meno)
* americký film z roku 2023, pozri Jules (film z roku 2023)
* francúzsky televízny film z roku 1994, pozri Jules (televízny film z roku 1994)
* francúzsky seriál z roku 2024, pozri Jules (seriál)
* francúzska sieť obchodov, pozri Jules (sieť obchodov)
Strednohrbský potok

**Strednohrbský potok** je potok v regióne Zemplín v subregióne Horný Zemplín, na území mesta Medzilaborce v okrese Medzilaborce v Prešovskom kraji. Nachádza sa v geomorfologickej oblasti Nízke Beskydy. Ústi do Daňovej. Má dĺžku . Rád toku IX. 
## Prameň
Vodný tok *Strednohrbský potok* pramení v  v lesnom extraviláne v severovýchodnej časti územia mesta Medzilaborce, v severnej časti katastrálneho územia *Vydraň*, v lese *Stredný hrb*, vo vzdialenosti  juhozápadne od vrchu Stredný hrb s  ležiaceho na slovensko – poľskej štátnej hranici, v okrese Medzilaborce. 
## Opis toku
*Strednohrbský potok* tečie od prameňa západným smerom cez lesný extravilán v území mesta Medzilaborce v katastrálnom území *Vydraň*, pravým brehom obmýva úpätie vrchu a lesa Stredný hrb, v  priberá ľavostranný bezmenný prítok, v  priberá pravostranný bezmenný prítok, v úseku od  do  je vodný tok kanalizovaný a prekrytý, obteká budovu účelového zariadenia cestovného ruchu, na úseku od  -  tečie po hranici medzi katastrálnym územím *Vydraň* a katastrálnym územím *Medzilaborce* mesta Medzilaborce, v  v severovýchodnej časti územia mesta Medzilaborce ústi do vodného toku Daňová ako jej ľavostranný prítok. Daňová ďalej ústi do Hlbokého potoka. *Strednohrbský potok* patrí do okresu Medzilaborce v Prešovskom kraji. Pramení, tečie a ústi do vodného toku Daňová na území mesta Medzilaborce. Patrí do geomorfologickej oblasti Nízke Beskydy a do ich geomorfologického celku Laborecká vrchovina. Vodný tok *Strednohrbský potok* má dva bezmenné prítoky. Vodný tok leží v Chránenej krajinnej oblasti Východné Karpaty.
## Pôvod názvu
Názov vodného toku *Srednohrbský potok* má pôvod v názve vrchu Stredný hrb, na svahu ktorého pramení a úpätím ktorého preteká. Rozšírením toponyma *Stredný hrb* o formant prídavného mena *-ský* a po kombinácii prídavného mena *strednohrbský* so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Strednohrbský potok* a prenesené na vodný tok ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Strednohrbský potok* bol štandardizovaný v roku 1990. V množine slovenskej hydronymie vodných tokov hydronymum *Strednohrbský potok* je jedinečným hydronymom (november 2025).
## Referencie

Kategória:Vodné toky v okrese Medzilaborce
Kategória:Potoky na Slovensku 
Kategória:Vodné toky v Laboreckej vrchovine
Kategória:Medzilaborce
Suchý potok (prítok Žitavy)

**Suchý potok** je vodný tok v Pohronskom Inovci a Podunajskej pahorkatine na území okresu Zlaté Moravce. Je ľavostranný prítok Žitavy, má dĺžku približne 3,6 km a je tokom V. rádu. 

## Priebeh toku
Potok pramení na západnom okraji Pohronského Inovca, v geomorfologickom podcelku Veľký Inovec, na západnom úbočí Mačacieho vrchu (), východne od Machuliniec, v nadmorskej výške približne  Od prameňa v lesnom poraste v lokalite Šípový prieloh tečie spočiatku západným smerom. Kopíruje tvar Vráblikovej doliny, pričom vytvára oblúk na juhozápad. Na okraji lesa i Pohronského Inovca križuje Rudnú magistrálu, priberá ľavostranný potok z Priehonskej lúky a stáča sa na severozápad. Už v Podunajskej pahorkatine, jej podcelku Hronská pahorkatina a časti Bešianska pahorkatina tečie okrajom farmy a lemovaný vyššou vegetáciou pokračuje lokalitou Zlatno, severne od Žitavian. Na rozhraní Hronskej pahorkatiny a Žitavskej nivy sa v nadmorskej výške približne  vlieva ľavostranne do bočného ramena rieky Žitavy. Potok patrí do širšieho povodia rieky Váh.

Suchý potok pramení a hornou časťou preteká územím obce Machulince, od strednej časti tvorí hranicu s územím Žitavian. Preteká len územím okresu Zlaté Moravce v Nitrianskom kraji.

## Referencie

## Pozri aj
* Zoznam vodných tokov v povodí Žitavy
* Podunajská pahorkatina, Hronská pahorkatina, Bešianska pahorkatina
* Pohronský Inovec, Veľký Inovec (geomorfologický podcelok)

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Vodné toky v Pohronskom Inovci
Kategória:Povodie Žitavy
Kategória:Vodné toky v okrese Zlaté Moravce
Kategória:Žitavany
Kategória:Machulince
Jozef I.

**Jozef I.** môže byť:
* štrnásty jeruzalemský biskup, pozri Jozef I. (jeruzalemský biskup)
* alexandrijský patriarcha v rokoch 831 až 849, pozri Jozef I. (alexandrijský patriarcha)
* patriarcha maronitskej cirkvi v rokoch 1110 až 1120, pozri Jozef I. (maronitský patriarcha)
* kyjevský metropolita v rokoch 1236 až 1240, pozri Jozef I. (kyjevský metropolita)
* konštantínopolský patriarcha v rokoch 1266 až 1275 a 1282 až 1283, pozri Jozef I. (konštantínopolský patriarcha)
* patriarcha Chaldejskej katolíckej cirkvi v rokoch 1681 až 1696, pozri Jozef I. (chaldejský patriarcha)
* rakúsky arcivojvoda, rímskonemecký cisár v rokoch 1775 až 1711, pozri Jozef I. (Svätá rímska ríša)
* portugalský kráľ v rokoch  1750 až 1777, pozri Jozef I. (Portugalsko)
* neapolský (1806 až 1808) a španielsky kráľ (1808 až 1813), brat Napoleona Bonaparteho, pozri Jozef I. Bonaparte
* bulharský exarcha v rokoch 1877 až 1915, pozri Jozef I. (bulharský exarcha)

## Pozri aj
* František Jozef I.

Kategória:Rozlišovacie stránky – Panovník
Jozef III.

**Jozef III.** môže byť:
* metropolita Kyjeva, Haliče a celej Rusi v rokoch 1523 až 1534, pozri Jozef III. (kyjevský metropolita)
* maronitský patriarcha v rokoch 1597 až 1608, pozri Jozef III. (maronitský patriarcha)
* patriarcha Chaldejskej katolíckej cirkvi v rokoch 1713 až 1757, pozri Jozef III. (chaldejský patriarcha)
* sýrsko-katolícky patriarcha Antiochie od roku 2009, pozri Ignác Jozef III.

Kategória:Rozlišovacie stránky – Panovník
Jozef IV.

**Jozef IV.** môže byť:
* maronitský patriarcha v rokoch 1644 až 1648, pozri Jozef IV. (maronitský patriarcha)
* patriarcha Chaldejskej katolíckej cirkvi v rokoch 1757 až 1796, pozri Jozef IV. (chaldejský patriarcha)

Kategória:Rozlišovacie stránky – Panovník
Národná obec fašistická

**Národná obec fašistická** (NOF) bola česká fašistická politická strana, ktorá pôsobila v období 1. republiky, 2. republiky a Protektorátu Čechy a Morava.

Národná obec fašistická bola založená v roku 1926. Na jej čele stál bývalý predstaviteľ Československých légií v Rusku, účastník bitky pri Zborove a bývalý náčelník československého generálneho štábu Radola Gajda, ktorý vo funkcii vodcu strany zostal až do pripojenia k Národnímu souručenství.

## História
Strana nikdy nedosiahla významný politický vplyv, v parlamentných voľbách v roku 1929 kandidovala ako súčasť Ligy proti viazaným kandidátnym listinám, ktorá získala tri poslanecké a jeden senátorský mandát. Vo voľbách v roku 1935 kandidovala NOF samostatne a získala šesť poslaneckých mandátov (167 433 hlasov). Silnú pozíciu mala v južných Čechách, na Strakonicku a v Pošumaví, kde sa Radola Gajda často zdržiaval

Národná obec fašistická sa inšpirovala talianskym fašizmom, ktorý prispôsobovala českým podmienkam. To sa prejavovalo na jej pohľade na zahraničnú i tuzemskú politiku, rodové roly a politický štýl. Požadovala silný národný štát založený na korporatívnom princípe, vystupovala tiež výrazne protinemecky a protižidovsky. V roku 1935 sa stavala proti voľbe Edvarda Beneša prezidentom republiky a v čase Mníchovskej krízy vystupovala za obranu republiky proti nacistickému Nemecku.

V čase druhej republiky sa NOF stala 20. novembra 1938 súčasťou Strany národnej jednoty, ale stále si zachovávala svoju organizačnú štruktúru. K zániku došlo v roku 1939 zlúčením do Národného súručenstva. Gajda sa stiahol do ústrania na svoj statok na Strakonicku a finančne podporoval emigráciu českých vojakov do Poľska. Niekdajší významný funkcionár NOF Zdeněk Zástera sa zapojil priamo do protinemeckého odboja, čo ho stálo život, keď v roku 1942 zomrel v koncentračnom tábore. V dobe Protektorátu Čechy a Morava vznikla z niektorých členov kolaborantská organizácia toho istého mena, ktorá však nehrala významnejšiu úlohu a bola v roku 1943 nacistami zakázaná na popud ministra Emanuela Moravca.

## Referencie

Kategória:Politické strany v Česko-Slovensku
Kategória:Politické strany za prvej republiky
Portugalské národné ženské futbalové družstvo

**Portugalské národné ženské futbalové družstvo** reprezentuje Portugalsko na medzinárodných ženských futbalových súťažiach.

## Trénerský tím
Aktualizované k 8. novembru 2024.

## Individuálne štatistiky
Aktualizované k 19. máju 2025.

Hráčky písané hrubým písmom sú aktívne futbalistky.

## Súťažné štatistiky

### Majstrovstvá sveta

### Majstrovstvá Európy

### Liga národov

## Iné projekty

## Zdroj

Kategória:Národné ženské futbalové družstvá
Kategória:Futbal v Portugalsku
Kategória:Portugalské národné družstvá
Dominique

**Dominique** môže byť:

* krstné meno, pozri Dominique (meno)
* francúzsky film z roku 1950, pozri ''Dominique'' (film z roku 1950)
* britský film z roku 1979, pozri ''Dominique'' (film z roku 1979)
* americko-kolumbijský film z roku 2024, pozri ''Dominique'' (film z roku 2024)
* štúdiový album fínskej kapely Neøv z roku 2015, pozri ''Dominique'' (album)
Peter III.

**Peter III.** môže byť:
* alexandrijský patriarcha v rokoch 477/482 až 490, pozri Peter III. (alexandrijský patriarcha)
* sýrsky patriarcha Antiochie v rokoch 581 až 591, pozri Peter III. (antiochijský patriarcha)
* srbské knieža, ktoré prijalo meno Peter III. po korunovácii bulharským cárom, pozri Konštantín Bodin
* aragónsky kráľ v rokoch 1276 až 1285, pozri Peter III. (Aragónsko)
* biskup churský, litomyšliansky, magdeburský a olomoucký (postupne v rokoch 1356 až 1387), pozri Peter III. Jelito
* moldavské knieža v 50. rokoch 15. storočia, pozri Peter III. (Moldavsko)
* vládca Konga v roku 1669, pozri Peter III. (Kongo)
* ruský cár v roku 1762, pozri Peter III. (Rusko)
* portugalský kráľ v rokoch 1777 až 1786, pozri Peter III. (Portugalsko)
* pápež Palmariánskej katolíckej cirkvi od roku 2016, pozri Peter III. (palmariánsky pápež)

Kategória:Rozlišovacie stránky – Panovník
Kyselina 2-amino-3-oxobutyrová

**Kyselina 2-amino-3-oxobutyrová** alebo **kyselina 2-amino-3-ketobutyrová** je metabolit  vznikajúci pri rozklade treonínu. Jej konjugovaná zásada sa nazýva **2-amino-3-oxobutyrát** alebo **2-amino-3-ketobutyrát**.

Dráha rozkladu treonínu cez 2-amino-3-oxobutyrát predstavuje najdôležitejšiu cestu katabolizmu treonínu i cicavcov a niekedy sa označuje ako aminoacetónová cesta.

## Metabolizmus
Treonín sa premieňa na 2-amino-3-oxobutyrát pôsobením treoníndehydrogenázy, ktorá zároveň redukuje NAD<sup>+</sup>:

: treonín + NAD+ → 2-amino-3-ketobutyrát + NADH + H+

2-amino-3-oxobutyrát je nestabilný a samovoľne sa dekarboxyluje na aminoacetón:

: 2-amino-3-oxobutyrát → aminoacetón + CO2

Alternatívne sa 2-amino-3-oxobutyrát premieňa na glycín a acetyl-CoA pôsobením 2-amino-3-oxobutyrátlyázy:

: 2-amino-3-oxobutyrát + CoASH→ glycín + acetyl-CoA

## Referencie

## Iné projekty

Kategória:Neproteínogénne aminokyseliny
Kategória:Ketokyseliny
Monheim am Rhein

**Monheim am Rhein** je nemecké mesto v spolkovej krajine Severné Porýnie-Vestfálsko, v okrese Mettmann a vládnom obvode Düsseldorf. Mesto leží pri rieke Rýn medzi mestami Kolín nad Rýnom a Düsseldorf. Pozostáva z častí Monheim a Baumberg.

## Doprava
### Autonómne autobusy
V roku 2017 sa v meste začala skúšobná prevádzka plne autonómnych autobusov. Po viacerých testovacích jazdách bola 26. februára 2020 spustená prvá riadna linka mestskej dopravy v Monheime. 

Autonómne autobusy zastavujú len na špeciálne vybudovaných zastávok na trase vedúcej cez historické centrum Monheimu. Z bezpečnostných dôvodov jazdia priemernou rýchlosťou približne 11&nbsp;km/h. Maximálna kapacita vozidla je dvanásť osôb vrátane operátora, ktorý dohliada na správny chod systému. 

V prevádzke boli do septembra 2025 vozidlá sú typu EZ10 od francúzskeho výrobcu Easymile.

### Bezplatná MHD
Od 1. apríla 2020 je využívanie verejnej dopravy (ÖPNV) v tarifnom území Monheim/Langenfeld pre obyvateľov Monheimu bezplatné. Na tento účel môžu používať Monheim-Pass, ktorý dostáva každý obyvateľ mesta. Opatrenie bolo pôvodne obmedzené na tri roky. V júni 2022 mestská rada Monheimu rozhodla o predĺžení programu do 31. marca 2025. V roku 2025 bolo rozhodnuté o ďalšom predĺžení až do roku 2028. 

Od augusta 2023 dostávajú žiaci v Monheime bez ohľadu na nárok na bezplatnú dopravu bezplatne aj Deutschlandticket.

## Galéria

Súbor:Friedenskirche Baumberg - Winter.jpg|Mierový kostol Baumberg
Súbor:Franz-Böhm-Straße 4-6 (Monheim am Rhein) (2).jpg|Pamätník Franza Boehma
Súbor:Haus Bürgel (Monheim am Rhein) (4).jpg|Dom Bürgel


## Referencie

## Iné projekty

Kategória:Mestá v Severnom Porýní-Vestfálsku
Tlacoyo

náhľad|Tlacoyo so zelenou a čili pasilla omáčkou
**Tlacoyo** [vyslov: tlakojo] je mexické jedlo predhispánskeho pôvodu vyrobené z masy. Tlacoyos sú hrubšie ako čerstvé kukuričné ​​tortilly a predtým, ako sa vyprážajú alebo opekajú, sú plnené syrom, plodmi bôbu záhradného, varenou mletou fazuľou, chicharronom a ďalšími ingredienciami. Tlacoyos sa môžu podávať ako prílohy k polievkam a duseným pokrmom alebo ako predjedlá na oslavy. Vyrábajú sa v rôznych tvaroch, väčšina je oválna a niektoré sú aj trojuholníkové.

Väčšina tradičných tlacoyos nie je z masy obsahujúcej bravčovú masť ani soľ a ak sa nezjedia krátko po uvarení, stanú sa veľmi tvrdými a suchými, aj keď sa zohrejú. Na mexických trhoch predajcovia udržiavajú svoje tlacoyos teplé tak, že ich vložia do zakrytého košíka, pričom para ich udrží dlhšie vlhké.

## Etymológia
Slovo *tlacoyo* je odvodené z nahuatlského slova *tlahtlaōyoh*, názov pre antojito („občerstvenie“ alebo predjedlo) typické pre stredné Mexiko. Pravopisnými variáciami sú slová *tlayoyis*, *clacoyos*, *tlatloyos*, *tlayoyos* a *tlaoyos*.

## Variácie
Keďže má tlacoyo podobný tvar ako huarache (ale je menší) a je vyrobený z rovnakej kukurice ako sope a je ešte hrubší (takže je odolnejší voči vlhkým ozdobám), mexickí pouliční predajcovia, najmä v Mexico City, ho niekedy predávajú s ozdobou ako alternatívu k sopes a huaraches. Tradičné tlacoyo sa však konzumuje bez akejkoľvek ozdoby okrem čerstvej salsy. V tejto forme sa zvyčajne nachádza na uliciach. V štáte Puebla sú Tlacoyos menšie a majú tvar trojuholníkov.

Tlacoyos v troch rôznych farbách, hoci sa pri jeho príprave nepridávajú žiadne umelé farbivá. Farba pochádza z kukuričnej múky používanej na prípravu masy, z ktorej sa tlacoyo vyrába. Najbežnejšia je modrá masa vyrobená z jadier modrej kukurice.
Súbor:Tlacoyo.jpg|tlacoyo z múky z modrej kukurice 
Súbor:Tlacoyera.jpg|Žena pripravuje tlacoyos na chodníku v Colonia Condesa v Mexico City. Tlacoyo sa varí na comale, ktorý sa nachádza na anafre, druhu uhoľnej pece používanej v mexických domácnostiach bez akejkoľvek vykurovacej energie.


## Pozri aj
* huarache
* sope

## Referencie

## Zdroj

Kategória:Mexická kuchyňa
Husársky potok

**Husársky potok** je potok v regióne Zemplín v subregióne Horný Zemplín, na území mesta Medzilaborce v okrese Medzilaborce v Prešovskom kraji. Nachádza sa v geomorfologickej oblasti Nízke Beskydy. Ústi do Jurčovho potoka. Má dĺžku . Rád toku VIII. 
## Prameň
Vodný tok *Husársky potok* pramení v  v lesnom extraviláne vo východnej časti územia mesta Medzilaborce, v strednej časti katastrálneho územia *Vydraň*, v lese *Husárske*, vo vzdialenosti  južne od vrchu Stredný hrb s  ležiaceho na slovensko – poľskej štátnej hranici, v okrese Medzilaborce. 
## Opis toku
*Husársky potok* tečie od prameňa juhozápadným smerom cez lesný extravilán v území mesta Medzilaborce v katastrálnom území *Vydraň*, preteká cez les *Husárske*, veľkým oblúkom sa skrúca na juh, pravým brehom obmýva vrch a les *Strop* so , v  v severovýchodnej časti územia mesta Medzilaborce ústi do vodného toku Jurčov potok ako jeho pravostranný prítok. Jurčov potok ďalej ústi do Vydranky. *Husársky potok* patrí do okresu Medzilaborce v Prešovskom kraji. Pramení, tečie a ústi do vodného toku Jurčov potok na území mesta Medzilaborce. Patrí do geomorfologickej oblasti Nízke Beskydy a do ich geomorfologického celku Laborecká vrchovina. Vodný tok *Husársky potok* nemá prítok. Vodný tok leží v Chránenej krajinnej oblasti Východné Karpaty.
## Pôvod názvu
Názov vodného toku *Husársky potok* má pôvod v názve lesa *Husárske*, v priestore ktorého pramení a ktorým v hornej časti svojho toku preteká. Pôvodný význam toponyma *Husárske* bol *patriaci užívateľovi alebo vlastníkovi alebo ináč spájaný s nositeľom osobného mena Husár, čiže s príslušníkom ľahkej jazdy v armáde od 15. storočia do 1. svetovej vojny*. Zmenou gramatického rodu na mužský rod a po kombinácii prídavného mena *husársky* so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Husársky potok*, ktoré bolo prenesené na vodný tok ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Husársky potok* bol štandardizovaný v roku 1975. V množine slovenskej hydronymie vodných tokov hydronymum *Husársky potok* je jedinečným hydronymom (november 2025).
## Referencie

Kategória:Vodné toky v okrese Medzilaborce
Kategória:Potoky na Slovensku 
Kategória:Vodné toky v Laboreckej vrchovine
Kategória:Medzilaborce
Kategória:Povodie Laborca
Kopanický jarok

**Kopanický jarok** je vodný tok v Pohronskom Inovci a Podunajskej pahorkatine na území okresu Zlaté Moravce. Je ľavostranný prítok Žitavy, má dĺžku približne 4 km a je tokom V. rádu. 

## Priebeh toku
Potok pramení na západnom okraji Pohronského Inovca, v geomorfologickom podcelku Veľký Inovec, na západných svahoch Prosného vŕšteka (), východne od Machuliniec, v nadmorskej výške približne  Od prameňa v lesnom poraste v závere nevýraznej doliny tečie západným až severozápadným smerom, okrajom lokalít Klčovnica a Mikušová, neďaleko Rudnej magistrály. Pod hrebeňom Ploský kameň sa mierne stáča a pokračuje na západ, popod Rovienky. V lokalite Nad hájom opúšťa súvislý lesný porast i Pohronský Inovec a prechádza do Podunajskej pahorkatiny, jej podcelku Hronská pahorkatina a časti Bešianska pahorkatina. Lemovaný vegetáciou tečie lokalitou Kopaničky, kde už na okraji Machuliniec pokračuje súbežne s bočnou ulicou. Pri cintoríne sa stáča na severozápad, križuje cestu do Žitavian a ňou vedúcu Požitavskú cyklomagistrálu. Na okraji obce prechádza z Hronskej pahorkatiny do Žitavskej nivy, križuje bočné rameno a onedlho sa v nadmorskej výške približne  vlieva ľavostranne do rieky Žitavy. Potok patrí do širšieho povodia rieky Váh.

Kopanický jarok pramení a preteká iba územím obce Machulince v okrese Zlaté Moravce v Nitrianskom kraji.

## Referencie

## Pozri aj
* Zoznam vodných tokov v povodí Žitavy
* Podunajská pahorkatina, Hronská pahorkatina, Bešianska pahorkatina, Žitavská niva
* Pohronský Inovec, Veľký Inovec (geomorfologický podcelok)

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Vodné toky v Pohronskom Inovci
Kategória:Povodie Žitavy
Kategória:Vodné toky v okrese Zlaté Moravce
Kategória:Machulince
Václav Luks

**Václav Luks**  (* 14. november 1970, Rakovník) je český dirigent, čembalista, hornista a odborník na historicky poučenú interpretáciu, ktorý sa zaoberá znovuobjavovaním, interpretáciou, nahrávaním a publikovaním notových záznamov diel Jána Dismasa Zelenku. V roku 1991 založil komorný súbor Collegium 1704, ktorý v roku 2005 rozšíril na orchester Collegium 1704 a vokálny ansámbel Collegium Vocale 1704, s ktorými naštudováva diela Jána Dismasa Zelenku. 

## Vzdelanie
Václav Luks začal svoje hudobné vzdelanie na konzervatóriu v Plzni, kde študoval plechové dychové nástroje, najmä lesný roh, odkiaľ pokračoval na Akadémiu múzických umení v Prahe. Hudobné postgraduálne vzdelanie absolvoval na *Schola Cantorum Basiliensis* v Bazileji vo Švajčiarsku, kde študoval odbor historické klávesové nástroje a historicky poučenú interpretáciu starej hudby v triede Jörga Andreasa Böttichera a Jespera Christensena.

## Referencie

Kategória:Českí dirigenti
Kategória:Čembalisti
Kategória:Českí hudobní pedagógovia
Kategória:Vyučujúci na Akadémií múzických umení v Prahe
Kategória:Absolventi Akadémie múzických umení v Prahe
Collegium 1704

**Collegium 1704** je český orchester založený v roku 1991 Václavom Luksom špecializujúci sa na historicky poučenú interpretáciu najmä barokovej hudby diel Jana Dismasa Zelenku, Johanna Sebastiana Bacha, Georga Friedricha Händla a Josefa Myslivečka. Collegium 1704 bolo rozšírené z komorného zoskupenia pracujúceho od roku 1991 na barokový orchester v roku 2005, pričom súčasne vznikol vokálny súbor Collegium Vocale 1704.

Collegium 1704 nesie vo svojom názve číslovku 1704, čo je rok, keď Jan Dismas Zelenka skomponoval svoje prvé dielo *Via Laureata*, čo je alegorická hra, ktoré bola v tomto roku odohraná v kostole sv. Mikuláša v Prahe na Staromestskom námestí neďaleko Orloja.

## Referencie

## Pozri aj
* Václav Luks
* Jan Dismas Zelenka
* Josef Mysliveček

## Externé odkazy

* Collegium 1704 a Collegium Vocale 1704
* ZWV 11: Missa Circumcisionis & ZWV 3 Missa Corporis Domini

Kategória:Orchestre
Kategória:Komorné orchestre
Claude (rozlišovacia stránka)

**Claude** môže byť:

* krstné meno, pozri Claude (meno)
* priezvisko, pozri Claude (priezvisko)
* americké mesto, pozri Claude
* americký film z roku 1992, pozri ''Claude'' (film z roku 1992)
* albínsky aligátor, pozri Claude (aligátor)
* rodina rozsiahlych jazykových modelov, pozri Claude (jazykový model)
Collegium Vocale 1704

**Collegium Vocale 1704** je spevácky zbor zameriavajúci sa na historicky poučenú interpretáciu barokovej hudby Jana Dismasa Zelenku, Josefa Myslivečka, Johanna Sebastiana Bacha a Georga Friedricha Händla. Collegium Vocale 1704 založil Václav Luks v roku 2005, ktorý spoluinterpretuje vokálno inštrumentálne diela barokových majstrov. Collegium Vocale 1704 spolupracuje s Collegium 1704 a mnohými známymi sólistami, akou je napríklad sólistka sopranistka Hana Blažíková, kontratenorista Philippe Jaroussky, Magdalena Kožená a ďalší.

## Referencie

## Pozri aj

* Václav Luks
* Collegium 1704
* Historicky poučená interpretácia
* Jan Dismas Zelenka
* Hana Blažíková

Kategória:České spevácke zbory
Hana Blažíková

**Hana Blažíková** (* 2. december 1980, Praha) je česká virtuózna sopranistka zameriavajúca sa na interpretáciu barokovej hudby v zmysle historicky poučenej interpretácie. Pracovala pod vedením svetoznámych dirigentov, akými sú Václav Luks (Collegium 1704), Ton Koopman (Amsterdam Baroque Orchestra), Philippe Herreweghe (Collegium Vocale Gent), Masaaki Suzuki (Bach Collegium Japan), John Eliot Gardiner (Monteverdi Choir), Jana Semerádová (Collegium Marianum), Marek Štryncl (Musica Florea).

## Vzdelanie
V detstve sa venovala zborovému spevu v zbore Radost Praha a hrala na husle. Neskôr sa začala venovať výlučne spevu. Štúdium začala na Pražskom konzervatóriu pod vedením Jiřího Kotouča, ktoré ukončila v roku 2002. Úspešne absolvovala aj štúdium na Karlovej univerzite v Prahe v odbore hudba a filozofia.

## Zaujímavosti
Hana Blažíková hrá na gotickú harfu a basovú gitaru, je členkou Tiburtina Ensemble, kde spieva gregoriánsky chorál a stredovekú polyfóniu.

V roku 2010 spievala Matúšove pašie Johanna Sebastiana Bacha pod taktovkou Philippa Herrewegha.

V roku 2011 spievala v New Yorku v Carnegie Hall pod vedením japonského dirigenta Masaakiho Suzukiho a jeho Bach Collegium Japan.

V Bostone spievala Jánove pašie od Johanna Sebastiana Bacha spolu s Bostonským symfonickým orchestrom.

V Salzburgu v roku 2017 spievala Monteverdiho všetky tri opery pod vedením Johna Eliota Gardinera a jeho orchestra English Baroque Soloists a zboru Monteverdi Choir.

## Referencie

Kategória:Sopranistky
Kategória:České operné speváčky
Kategória:Harfisti
Kategória:Českí basgitaristi
Kategória:Absolventi Karlovej univerzity
Kategória:Absolventi Pražského konzervatória
Kategória:Osobnosti z Prahy
Škótske národné ženské futbalové družstvo

Škótske národné ženské futbalové družstvo reprezentuje Škótsko na medzinárodných ženských futbalových súťažiach okrem ženského olympijského futbalového turnaja, kde škótske hráčky môžu byť súčasťou tímu Spojeného kráľovstva.

## Trénerský tím

### História hlavných trénerov

*  Rab Stewart (1972 – 1974)
*  Elsie Cook (1974)
*  John Pollatschek (1979 – 1985)
*  Margaret McGough (1989)
*  Jim Fleeting (1989)
*  Vera Pauw (1998 – 2004)
*  Anna Signeul (2005 – 2017)
*  Shelley Kerr (2017 – 2020)
*  Stuart McLaren (2021)
*  Pedro Martínez Losa (2021 – 2024)
*  Michael McArdle (2025)

*  Melissa Andreatta (2025 – súčastnosť)

## Súťažné štatistiky

### Majstrovstvá sveta

(a) - nemohli sa kvalifikovať, pretože boli v triede B kvalifikácie

### Olympijské hry
Anglický tím na olympijských hrách priamo nehrá. Krajina nemá vlastný Národný olympijský výbor (NOC). Na olympijských hrách škótske hráčky súťažia v Národnom ženskom olympijskom družstve Spojeného kráľovstva.

### Majstrovstvá Európy

(a) - nemohli sa kvalifikovať, pretože boli v triede B kvalifikácie

### Liga národov

## Referencie

## Iné projekty

## Zdroj

Kategória:Národné ženské futbalové družstvá
Kategória:Futbal v Škótsku
Kategória:Škótske národné družstvá
Článkovce

**Článkovce** môže byť slovenský názov:
* taxónu Articulata (t. j. taxónu pozostávajúceho najmä z obrúčkavcov a článkonožcov), pozri článkovce (Articulata)
* taxónu Arthropoda, synonymum: článkonožce, pozri článkonožce

## Referencie
Poľské národné ženské futbalové družstvo

**Poľské národné ženské futbalové družstvo** reprezentuje Poľsko na medzinárodných ženských futbalových súťažiach.

Domácim štadiónom ženského národného tímu je od 30. augusta 2024 na anjbližšie 3 roky Polsat Plus Arena Gdańsk.

## Trénerský tím

## Individuálne štatistiky
Aktualizované k 28. októbru 2025.

Hráčky písané hrubým písmom sú aktívne futbalistky.

## Súťažné štatistiky

### Majstrovstvá sveta

### Majstrovstvá Európy

### Liga národov

## Referencie

## Iné projekty

## Zdroj

Kategória:Národné ženské futbalové družstvá
Kategória:Futbal v Poľsku
Kategória:Poľské národné družstvá
Artikuláty

**Artikuláty** (slovo buď ženského alebo mužského rodu) je slovenský ekvivalent latinského termínu Articulata v týchto jeho významoch:
* starší názov taxónu Rhynchonelliformea patriaceho do ramenonožcov (Brachiopoda), synonymum: zámkové ramenonožce, pozri zámkové ramenonožce
* taxón pozostávajúci najmä z obrúčkavcov a článkonožcov, synonymum: článkovce, pozri článkovce (Articulata)

## Referencie
Modulácia (hudba)

[náhľad|413x413bod|Modulácia z [Tónina|tóniny C dur do tóniny G dur]]
**Modulácia** je v hudbe zmena tóniny skladby v plynulom a spojitom harmonickom toku. Modulácia obohacuje harmonické tkanivo skladby a je využívaná v každej dlhšej skladbe. Modulácia znamená zmenu toniky. Skladby, ktorá začína napr. v C dur, môže byť v priebehu modulovaná napr. do dominantnej tóniny, čo je G dur. Tonikou v tónine C dur je akord C dur, pričom po modulácii je považovaný za toniku akord G dur.

Podstatou modulácie je zmena funkcie daného akordu, tzv. prehodnotenie funkcie akordu spoločného obom tóninám (východzej tóniny aj cieľovej tóniny): zatiaľčo v tónine C dur je tonikou akord C dur, akordom II. skupňa je d mol, akordom III. stupňa je e mol, subdominantou je akord F dur, dominantou akord G dur, akordom VI. stupňa je a mol a akordom VII. stupňa je h mol. Po modulácii sa zmení funkcia týchto akordov: a mol sa stane akordom II. stupňa, h mol je akordom III. stupňa, C dur je subdominantou, D dur (nie d mol) dominantou a e mol je akordom VI. stupňa.

## Referencie

Kategória:Hudobná teória
Kategória:Hudobné stupnice
Kategória:Hudobné techniky
Kadencia (hudba)

**Kadencia** je v hudbe a teórii harmónie sled základných kvintakordov charakterizujúcich tóninu, pričom za prirodzený sled sa považuje tonika - subdominanta - dominanta - tonika, t.j. T-S-D-T. V tónine C dur je teda kadencia sled akordov C dur - F dur - G dur - C dur. Kadencia slúži na charakterizáciu tóniny skladby. Pomocou akordov kadencie je možné harmonizovať každú melódiu, preto sa často využíva v kompozícií jednoduchých skladieb, akými sú populárne piesne a ľudové piesne. 

## Referencie

Kategória:Hudobná terminológia
Hydroxylyzín

**Hydroxylyzín** (**Hyl**) je aminokyselina, ktorá vzniká posttranslačnou hydroxyláciou lyzínu. Je známy hlavne ako zložka kolagénu. Hydroxylyzín ako prvý objavil Donald Van Slyke v roku 1951 v podobe 5-hydroxylyzínu, ale poloha hydroxylovej skupiny v molekule sa môže líšiť.

Hydroxylyzín vzniká biosynteticky z lyzínu pôsobením enzýmov lyzylhydroxyláz. Najbežnejšie vzniká stereoizomér (5*R*), ktorý tvorí súčasť kolagénu. Bolo však ukázané, že enzým JMJD6 má popri arginíndemetylázovej aktivite aj lyzylhydroxylázovú aktivitu, ktorou vzniká (5*S*) izomér. Okrem toho bol u *[[E. coli]]* identifikovaný aspoň jeden enzým, ktorý má *N*-hydroxylázovú aktivitu (jeho pôsobením vzniká hydroxylamínová -NH-OH skupina), ktorý vzniká z génu *iucD*.

## Referencie

## Iné projekty

## Zdroj

Kategória:Neproteínogénne aminokyseliny
Žofia Kállay

**Žofia Kállay**, rod. **Lang**, prechýlene **Langová** (* 1850† 12. január 1907) bola slovenská kultúrna činovníčka.

18 rokov pôsobila ako pokladníčka a podporovateľka ženského evanjelického spolku Dobrodej v Liptovskom Svätom Mikuláši.

Jej manželom bol advokát Adolf Kállay (* 1848† 1919), s ktorým mali päť detí: právnika Adolfa (* 1878† 1901), stavebného inžiniera Vojtecha (* 1880† 1937), právnika Jozefa (* 1881† 1939), kníhtlačiara Fedora (* 1884† 1918) a pedagogičku Želmíru (* 1890† 1967), ktorá získala doktorát z pedagogiky a zosobášila sa s Jozefom Holúbkom. Svoje deti vychovávala v národoveckom duchu, čo sa odzrkadlilo na ich zaangažovaní do prvého československého odboja, keď napr. jej syn Jozef poskytoval právnu pomoc perzekvovaným predstaviteľom slovenského národného hnutia.

Zomrela v januári 1907 na následky srdcovej choroby.

## Referencie

Kategória:Narodenia v 1850
Kategória:Úmrtia 12. januára
Kategória:Úmrtia v 1907
Kategória:Slovenskí kultúrni pracovníci
Karol VII.

**Karol VII.** môže byť:
* švédsky kráľ v rokoch 1155 až 1167, pozri Karol VII. (Švédsko)
* francúzsky kráľ v rokoch 1422 až 1461, pozri Karol VII. (Francúzsko)
* cisár Svätej ríše rímskej v rokoch 1742 až 1745, pozri Karol VII. (Svätá rímska ríša)
* neapolský kráľ v rokoch 1734 až 1759, pozri Karol III. (Španielsko)

Kategória:Rozlišovacie stránky – Panovník
Daxneriáda

Takzvaná (tzv.) **daxneriáda** bola politická kauza, ktorá sa udiala v Československu v roku 1947 a ktorá spočívala v snahe predstaviteľov Demokratickej strany odvolať Igora Daxnera z funkcie predsedu Národného súdu v Bratislave za jeho spôsob vedenia súdneho procesu s Jozefom Tisom, Alexandrom Machom a Ferdinandom Ďurčanským, exponentami ľudáckeho režimu tzv. vojnovej Slovenskej republiky. Zapadala do širšieho rámca politického súperenia medzi DS a Komunistickou stranou Slovenska (KSS) v období pred februárovým prevratom, kedy komunisti obviňovali demokratov z neoľudáctva a protištátnych aktivít, pričom sa zároveň nádejali, že prísny trest pre J. Tisa povedie k vnútrostraníckej kríze v DS a odštiepeniu predstaviteľov politického katolicizmu.

Demokrati žiadali Daxnerovo odvolanie z procesu ešte v roku 1946. Prvýkrát to navrhol Ján Ursíny na pôde slovenského Národného frontu 4. novembra 1946, ktorý tvrdil, že vzhľadom na odbojovú činnosť, do ktorej boli Daxner a jeho brat zapojení, od neho nemožno očakávať objektívny prístup. Komunisti však zamedzili tomu, aby došlo k odvolaniu.

Daxnerov prístup k vedeniu súdneho procesu zakrátko viedol k opätovnému predostreniu otázky jeho odvolania z pozície predsedu Národného súdu v Bratislave. Daxner totiž úplne odignoroval žiadosť predsedu Slovenskej národnej rady (SNR) Jozefa Lettricha, aby odročil neočakávane skoré vynesenie rozsudku, odmietol sa dostaviť na rokovanie Predsedníctva SNR (P SNR) o rozsudku, hoci bol národný súd politicky poriadený SNR, a dopustil sa ďalších politických a procesných chýb.

Demokrati síce presadili odvolanie Daxnera rozhodnutím P SNR z 20. mája 1947, avšak ústredná vláda toto rozhodnutie 3. júna 1947 zrušila ako údajne nezákonný a zmätočný čin, ktorý zasahoval do sudcovskej nezávislosti.

## Referencie

## Použitá literatúra
* 
* 
* 
* 
* 
* 

Kategória:Dejiny Slovenska
Kategória:Eponymické termíny
Machulinský potok

**Machulinský potok** je vodný tok v Pohronskom Inovci a Podunajskej pahorkatine na území okresu Zlaté Moravce. Je ľavostranný prítok Žitavy, má dĺžku približne 6 km a je tokom V. rádu. 

## Priebeh toku
Potok pramení na západnom okraji Pohronského Inovca, v geomorfologickom podcelku Veľký Inovec, na severovýchodných svahoch Krivej (), v nadmorskej výške približne  Od prameňa v oblasti nesúvislého porastu južnej časti Obyckých lúk tečie severným smerom. Zakrátko križuje Rudnú magistrálu a lokalitou Pod Škripcom, zovretou Prosným vŕštekom () a Drienkou (), pokračuje chatovou oblasťou. Pod Hrádkom () sa stáča na západ a dolinou Hlboká tečie popod Ploský kameň hustým lesným porastom. Cez Hlbokú úboč sa popri kameňolome dostáva na okraj Pohronského Inovca a prechádza do Podunajskej pahorkatiny a jej podcelku Žitavská niva. Stáča sa na severozápad, na okraji Machuliniec križuje bočné rameno rieky Žitavy a následne sa v nadmorskej výške približne  vlieva ľavostranne do jej hlavného toku. Potok patrí do širšieho povodia rieky Váh. Súbežnou cestou po Obycké lúky vedie Svätojakubská cesta.

Machulinský potok od prameňa až po ústie tvorí hranicu katastrov obce Obyce a Machulince v okrese Zlaté Moravce v Nitrianskom kraji.

## Referencie

## Pozri aj
* Zoznam vodných tokov v povodí Žitavy
* Podunajská pahorkatina, Žitavská niva
* Pohronský Inovec, Veľký Inovec (geomorfologický podcelok)

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Vodné toky v Pohronskom Inovci
Kategória:Povodie Žitavy
Kategória:Vodné toky v okrese Zlaté Moravce
Kategória:Machulince
Kategória:Obyce
Zoznam historických článkov/Ç

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ça
Çatal Hüyük

Kategória:Zoznamy historických článkov